Ccix n lǧameɛ, yesɛa leɛnaya di tmetti taqbaylit. Ttqadarent akk medden, ttaɣen-as awal. Ayen i d-yenna, qqaren-as anɛam maɛlik, yirbeḥ. Ttamnen s wayen i d-yeqqar d wayen i xeddem, ula deg wayen ur nelli tikwal. Ha-t-an umedya seg uɣmis «Aɣmis n yimaziɣen» : «(…) Yenṭeq Ccix yenna-as : « Ruḥ ɣer din, tawiḍ-iyi-d lkarmus i am-nniɣ » ! Mi truḥ ɣer umekkan, tufa din lkarmus, tewwi-as-t-id i Ccix. Acu kan mi tuɣal ad tekkes i nettat, ur tufi acemma. Ulac lkarmus-nni deg yir lawan.»139 Tukkist-a, tesken-d nneyya i sɛan yimezdaɣ akked leɛnaya yesɛa ccix n lǧameɛ.